b'\n_START_ARTICLE_\nTilurium\n_START_PARAGRAPH_\nTilurium je bil rimski voja\xc5\xa1ki tabor v bli\xc5\xbeini dana\xc5\xa1njega Garduna pri Trilju, Dalmacija, Hrva\xc5\xa1ka. Imel je pomembno strate\xc5\xa1ko lego na razglednem gri\xc4\x8du ob ju\xc5\xbenem vhodu na Triljsko polje in ob reki Cetini. Zgrajen je bil v 1. stoletju in ob Burnumu velja za edini rimski kastrum na obmo\xc4\x8dju dana\xc5\xa1nje Hrva\xc5\xa1ke. V njem je bila do srede 1. stoletja nastanjena VII. legija, kot pomembno opori\xc5\xa1\xc4\x8de pa je bil v uporabi do konca 4. stoletja. V njem je deloval celo amfiteater._NEWLINE_Kamenje iz tabori\xc5\xa1\xc4\x8da je bilo kasneje porabljeno pri gradnji Garduna, kjer \xc5\xa1e danes v hi\xc5\xa1ah nahajamo vzidanae rimske spolije._NEWLINE_Do Tiluriuma vodi 1,5 km dolga cesta izpred cerkve svetega Mihovila v Trilju.\n_START_SECTION_\nArheolo\xc5\xa1ke raziskave\n_START_PARAGRAPH_\nTilurium se sistemati\xc4\x8dno raziskuje od leta 1997, ko so obmo\xc4\x8dje preiskali na osnovi geodetskih posnetkov. Leta 1998 so se za\xc4\x8dela arheolo\xc5\xa1ka izkopavanja. V na\xc4\x8drtu je ureditev arheolo\xc5\xa1kega parka._NEWLINE_Raziskave vodi dr. Mirjana Sanader, ki je o Tiluriumu objavila tudi monografijo, pomagata pa ji asistent Dino Demicheli in dr. Domagoj Ton\xc4\x8dini\xc4\x87.'